Národná rada Slovenskej republiky

## **VII. volebné obdobie**

 Číslo: CRD-1518/2016

**172a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia a dopĺňajú niektoré zákony (tlač **172**)v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia a dopĺňajú niektoré zákony (tlač **172**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 191 z 12. septembra 2016 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením č. 75 zo 4. októbra 2016

Výbor Národnej rady Slovenskej republiky pre hospodárske záležitosti uznesením č. 44 zo 4. októbra 2016.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledovné pozmeňujúce a doplňujúce návrhy:

V čl. I bode 6 § 23b ods. 1 sa slovo „deviatich“ nahrádza číslom „9“ a slovo „dvanástich“ sa nahrádza číslom „12“.

Ide o legislatívno-technickú úpravu v súlade s bodom 6 legislatívno-technických pokynov Legislatívnych pravidiel tvorby zákonov. Ak sa v jednom ustanovení uvádzajú základné číslovky od 1 do 10 a nad 10, vypisujú sa číslicami.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 6 § 23c ods. 1 sa slovo „zákona“ nahrádza slovom „predpisu“.

Ide o formulačnú úpravu textu v súlade s terminológiou používanou v platnom texte zákona.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 14 prílohe č. 3 prvej skupine porušení B4 a B8 sa v časti „druh porušenia“ slová „prestávky/odpočinku“ nahrádzajú slovami „prestávky alebo bez odpočinku“.

Vzhľadom na zrozumiteľnosť textu sa navrhuje jeho formulačná úprava a to aj v súlade s terminológiou použitou v prílohe č. 3.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 14 prílohe č. 3 prvej skupine porušení E6, E7 a druhej skupine porušení H15 sa v časti „druh porušenia“ slovo „pokiaľ“ a slovo „pričom“ nahrádza slovom „ak“.

Navrhuje sa úprava textu ustanovenia tak, aby jednoznačne vyjadrovala podmienku, za splnenia ktorej sa bude ustanovenie aplikovať.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 14 prílohe č. 3 druhej skupine porušení H2, H5 a H9 sa v časti „druh porušenia“ slová „a/alebo“ nahrádzajú slovom „alebo“.

Navrhuje sa úprava textu ustanovenia tak, aby jednoznačne vyjadrovala skutkovú podstatu porušenia dotknutých predpisov.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 15 úvodná veta znie: „Príloha č. 5 sa dopĺňa bodom 8, ktorý znie:“, a 9. bod sa vypúšťa.

Ide o legislatívno-technickú úpravu, ktorou sa z predmetnej prílohy vypúšťa priamo uplatniteľný právne záväzný akt EÚ, nakoľko v uvedenom zozname sa uvádzajú iba právne záväzné akty, ktoré sú členské štáty povinné prebrať do svojich právnych poriadkov.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. II bode 1 poznámka pod čiarou k odkazu 11bca znie:

„11bca) Napríklad čl. 4 nariadenia (ES) č. 216/2008 v platnom znení, Dohovor o medzinárodnom civilnom letectve (oznámenie MZV SR č. 196/1995 Z. z.).“.

Legislatívno-technická úprava spočívajúca vo vypustení odkazu, ktorý nesúvisí s príslušným ustanovením.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. II bode 3 v poznámke pod čiarou k odkazu 11i v okrúhlej zátvorke sa za slová „Mimoriadne vydanie Ú. v. EÚ, kap. 7/zv. 8“ dopĺňa bodkočiarka a slová „Ú. v. EÚ L 96, 31. 3. 2004“.

Legislatívno-technická úprava, ktorou sa zjednocuje zaužívaný spôsob citovania právne záväzných aktov EÚ.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať spoločne o všetkých pozmeňujúcich a doplňujúcich návrhoch, s odporúčaním gestorského výboru **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia a dopĺňajú niektoré zákony (tlač **172**)

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť**.**

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 55 z 11. októbra 2016.

Týmto uznesením výbor zároveň poveril spoločného spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 11. októbra 2016

Jana **K i š š o v á**, v.r.

predsedníčka Výboru NR SR

pre hospodárske záležitosti